Extrema stângă Daria Michalak a semnat cu formaţia de handbal feminin HC Dunărea Brăila. Ea vine de la MKS Zaglebie Lubin, echipă cu care a jucat în Liga Campionilor.
Daria vine la Brăila din postura de campioană a Poloniei (Superliga) câştigând în sezonul 2023/2024 titlul pentru a patra oară consecutiv şi declarată ca fiind cea mai bună extremă stanga.
”Mă bucur că mă voi alătura clubului Dunarea Brăila. După discuţiile cu preşedintele Adrian Manole şi antrenorul Jan Leslie, am ales Brăila pentru ambiţiile şi obiectivele echipei pentru sezoanele următoare. Vreau să dau totul şi cred că mă voi integra rapid în echipă şi voi ajuta echipa să ajungă la medalia dorită, mult aşteptată.
Desigur, am urmărit acţiunile Brăilei în acest sezon şi m-au impresionat. Am auzit doar feedback-uri pozitive despre acest club de la prietenii din liga românească. Atmosferă bună în echipă, fani fantastici, profesionalism şi lupta pentru cele mai înalte performanţe - acestea sunt argumentele care m-au ajutat să decid să mă alătur familiei inimii alb-albastre. Abia aştept să-mi cunosc noua echipă şi fanii. Ne vedem curând!”, a declarat Daria Michalak, conform
paginii de Facebook a clubului brăilean.